钦定古今图书集成/明伦汇编/闺媛典/第082卷 > 乔国恩妻刘氏
## 钦定古今图书集成/明伦汇编/闺媛典/第082卷 > 乔国恩妻刘氏

按《平阳府志》：“刘氏，临汾人，名小件，乔国恩妻。乔故贫
窭，舅姑及夫皆行荛牧，或杂作佣保。刘与夫同勤苦
奉姑舅。及七八岁小姑虀盐以乐朝夕，村人皆贤之。
一日举家出佣，小姑嬉于邻，忽有强暴伺刘独处，潜
入犯之。刘大叫，啮伤其指，被杀。比小姑归，门不可启，
见人从墙头出，亟呼村人启扉入，刘血尸僵卧。村人”
皇骇，恐贻祸。啖乔以利，使掩其事，谬以夫妇不谐，自
杀牒报。既而公论不允，复列实，而谳者仍执前报决
之，遂莫白其事。